open-index/open-wikipedia-markdown huggingface dataset:
ՈՒԵՖԱ Ազգերի Լիգա D 2018-19

**ՈՒԵՖԱ Ազգերի Լիգա D 2018-19** Ազգերի Լիգայի 2018–19 մրցաշրջանի D լիգան, որը կազմված է վարկանիշով վերջին 16 ՈՒԵՖԱ անդամ երկրների հավաքականներից։

## Ձևաչափ
D Լիգայում ընդգրկված են ՈւԵՖԱ անդամենրի վարկանիշով ամենացածր 16 հավաքականները, որոնք ՈՒԵՖԱ վարկանիշում զբաղեցնում են 40-55 տեղերը։ Հավաքականները բաժանված են չորս խմբի։ Յուրաքանչյուր խմբի հաղթող կանցնի ՈՒԵՖԱ Ազգերի Լիգա C 2020-21:

Բացի այդ Լիգա D-ում կխաղարկվի ՈՒԵՖԱ Եվրո 2020-ի մասնակցության մեկ հայտ։ Լիգա D-ի չորս խմբերի հաղթողները կմասնակցեն առաջնության եզրափակիչներին, որոնք կկայանան 2020 թվականի մարտին։ Փլեյ օֆֆում կկայանա երկու կիսաեզրափակիչ, միավորներով լավագույն խմբի հաղողը կմրցի վատագույնի հետ, երկրորդը` երրորդի հետ, կիսազերափակչի հաղթողները կխաղան եզրափակչում։

### Դասակարգում
Հավաքականները դասավորվել են համաձայն ՈՒԵՖԱ-ի վարկանիշային աղյուսակի, 2017 թվականի հոկտեմբերի 11-ի դրությամբ։ Հավաքականները բաժանվեցին չորսական զամբյուղի, յուրաքանչյուրում չորսական հավաքական։ Զամբյուղները հրապարակվեցին 2017 թվականի դեկտեմբերի 7-ին։

Խմբերի վիճակահանությունը տեղի ուեցավ Շվեյցարիայի Լոզան քաղաքում 2018 թվականի հունվարի 24-ին։ Քաղաքական նկատառումներով Հայաստանը և Ադրբեջանը չէին կարող ընդգրկվել միևնույն խմբում (Արցախյան ազատամարտի պատճառով)։ Բացի այդ թանկարժեք ճանապարհորդության պատճառով պետք է լիներ հետևյալ զույգերից միայն մեկը. Անդորրա-Ղազախստան, Ֆարերյան կղզիներ Ղազախստան, Ջիբրալթար-Ղազախստան, Ջիբրալթար-Ադրբեջան։

## Խմբեր
ՈՒԵՖԱ կողմից 2018 թվականի հունվարի 24-ի վիճակահանության արդյունքում ձևավորվեցին հետևյալ խմբերը.

### Խումբ 1

----

----

----

----

----

### Խումբ 2

----

----

----

----

----

### Խումբ 3

----

----

----

----

----

### Խումբ 4

----

----

----

----

----

## Ծանոթագրություններ

Կատեգորիա:2018-19 ՈՒԵՖԱ ֆուտբոլում
Կատեգորիա:ՈՒԵՖԱ Ազգերի Լիգա
Կատեգորիա:ՈՒԵՖԱ Ազգերի Լիգա 2018-19
Պելոպոնես (ծայրամաս)

**Պելոպոնես** (), ծայրամաս, վարչատարածքային միավոր Հունաստանի հարավում։ Հանդիսանում է տեղական ինքնակառավարման մարմին և վարչական բաժանման մաս։
Զբաղեցնում է Պելեպոննես թերակղզու մեծ մասը՝ բացառությամբ հյուսիսարևմտյան Ախեյա և Էլիդա ծայրամասային միավորների, որոնք պատկանում են Արևմտյան Հունաստան պերիֆերիային։
Հյուսիսում սահմանակից է Արևմտյան Հունաստանի պերիֆերիային, հյուսիս-արևելքում՝ Ատտիկային։ 2011 թվականի մարդահամարի տվյալներով՝ բնակչության թիվը կազմում է 577903 մարդ։ Ծայրամասի մակերեսը 15489,956 կմ² է։ Բնակչության խտությունը՝ 37,31 մարդ կմ² վրա։ Պելեպոնեսի վարչական կենտրոնը գտնվում է Տրիպոլիսում։

Ծայրամասը ստեղծվել է 1987 թվականին տեղական ինքնակառավարաման 1622/86 օրենքի համաձայն։ 2010 թվականին Կալիկրատիսի ծրագրի համաձայն նրա իրավունքները և լիազորությունները վերանայվել են և ընդարձակվել։ Արևմտյան Հունաստանի և Հոնիական կղզիների հետ միասին մտնում է ապակենտրոնացված Պելեպոնես, Արևմտյան Հունաստան, Հոնիական կղզիներ վարչության մեջ, որի վարչական կենտրոնը գտնվում է Պատրասում։

2011 թվականի հունվարի 1-ից ծայրամասի նահանգապետն է Պետրոս Տատուլիսը(), ով վերընտրվել է նաև 2014 թվականին։

## Վարչական բաժանումներ
Ծայրամասը բաժանված է հինգ ծայրամասային միավորի, որոնք իրնց հերթին բաժանվում են 26 համայնքի (դիմայի)։

## Ծանոթագրություններ

## Գրականություն
* 

Կատեգորիա:1987 հիմնադրված պետություններ և տարածքներ
Կատեգորիա:Հունաստանի ավանդական աշխարհագրական բաժանում
Կատեգորիա:Հունաստանի վարչական շրջաններ
Կատեգորիա:Պելոպոնես
Ես Լունան եմ

**Ես Լունան եմ** () երիտասարդական հեռուստասերիալ։ Ստեղծվել է Disney Channel Latin America ալիքի կողմից։ Disney Channel Լատինական Ամերիկայի, Եվրոպայի, Մերձավոր Արևելքի, Աֆրիկայի և *Pol-ka Producciones* ընկերության համատեղ աշխատանքն է։

Սերիալի պրեմիերան կայացել է 2016 թվականի մարտի 14֊ին Լատինական Ամերիկայում, իսկ 2016 թվականի ապրիլի 4֊ին Իսպանիայում։ Ռուսաստանում պրեմիերան կայացել է 2017 թվականի օգոստոսի 7֊ին։

## Սյուժե
### Առաջին եթերաշրջան
Լունա Վալենտե՝ 16֊ամյա աղջիկ, ում որդեգրել են վաղ տարիքում։ Աղջիկը մեծանում է երջանիկ ընտանիքում։ Մի անգամ Լունայի ծնողներին գործնական առաջարկություն են անում և ընտանիքը տեղափոխվում է Արգենտինա՝ Բուենոս Այրես։ Լունան ստիպված է լինում բաժանվել իր ընկեր՝ Սիմոնից, և հրաժարվել սիրելի զբաղմունքից՝ անվաչմուշկներով։ Աղջկա կյանքը փոխվում է։ Նա սկսում է ապրել դղյակում և հաճախել Արգենտինայի ամենալավ դպրոցում։ Այնտեղ նա նաև գտնում է անհավատալի մի վայր, որտեղ նա կարող է ամբողջ օրը քշել անվաչմուշկները։ Լունան գտնում է ընկերներ, թշնամիներ և նույնիսկ իր առաջին սերը՝ Մատտեո Բալսանոյին։

### Երկրորդ եթերաշրջան
Ամառային արձակուրդներն ավարտվում են և բոլորը վերադառնում են տուն և դասերին։ Լունան կրկին հանդիպում է Մատտեոյին, սակայն տղայի վերաբերմունքը փոխվում է նրա նկատմամբ, դառնում է արտասովոր։ Նա ինչ֊որ բան էր թաքցնում, սակայն Լունան պատրաստ էր ամեն ինչ անել գաղտնիքն իմանալու համար։ Ժամանակի հետ Լունան օգնում է Մատտեոյին հասկանալ, որ իրոք թանկ է նա նրա համար։

## Դերերում
*Կարոլ Սևիլիա – Լունա Վալենտե / Սոլ Բենսոն
*Ռուջերո Պասկարելի – Մատտեո Բալսանո
*Վալենտինա Սեներե – Ամբար Սմիտ Բենսոն
* Մայքլ Ռոնդա – Սիմոն Ալվարես
*Մալենա Ռատներ – Դելֆինա Ալսամենդի
*Ագուստին Բերնասկոնի – Գաստոն Պերիդա
*Կատյա Մարտինես – Հասմին Կարկաբալ
*Անա Հարա – Հիմ Մեդինա
*Խորխե Լոպես (դերասան) – Ռամիրո Պոնսե
*Կյարա Պարրավիչինի – Յամ Սանչես
*Գաստոն Վետտո – Պեդրո Արիաս
*Կարոլինա Կոպելիոֆֆ –Նինա Սիմոնետտի
* Լուս ԿԻպրիոտա – Թամարա Ռիոս
* Լուսիլա Գանդոլֆո – Շերոն Բենսոն
* Ռոդրիգո Պեդրեյրա – Ռեյ Գուտիերրես
* Դեվիդ Մուրի– Միգել Վալենտե
* Անա Կարոլինա Վալսանյա – Մոնիկա Վալենտե
* Դիեգո Սասսի Ալկանա – Թինո Ալկարաս
* Հարման Տրիպել – Կատո
* Անտոնելլաա Կերսոլի – Ամանդա
* Պաուլա Կոան – Մորա Բարսա
* Էսեկել Ռոդրիգես – Ռիկարդո Սիմոնետտի
* Կարո Իբարրա – Անա Կաստրո
* Պասկուալե Դի Նուցցո – Բենիսիո Բանդերբիելդ
* Հիովաննա Ռեյնոդ – Էմիլիա Մենսֆիլդ
* Հանդինա – Էրիկ Անդրադե
* Էստեբան Վելասկես – Միշել

## Եթերաշրջանների ցուցակ


## Պրեմիաներ և նոմիանցիաներ



## Ծանոթագրություններ

## Արտաքին հղումներ
* 

Կատեգորիա:2016 հեռուստասերիալներ
Կատեգորիա:Disney Channel
Սանտա Կրուս դե լա Պալմա

**Սանտա Կրուս դե լա Պալմա** (), քաղաք և վարչատարածքային միավոր Լա Պալմա կղզու արևելյան հատվածում՝ Իսպանիայի Թագավորությանը պատկանող Կանարյան կղզիների Սանտա Կրուս դե Տեներիֆե նահանգում։ Գտնվում է արևելյան ափին։ Սանտա Կրուսը Լա Պալմա կղզու երկրորդ խոշորագույն քաղաքն ու մայրաքաղաքն է։

Ըստ 2013 թվականի մարդահամարի տվյալների՝ Սանտա Կրուս դե լա Պալմայի բնակչությունը կազմում է 16 330 մարդ։ Վերջիններս դավանում են հիմնականում կաթոլիկություն և խոսում իսպաներեն։ Քաղաքը զբաղեցնում է 43,38 կմ² տարածք և գտնվում է ծովի մակարդակից ոչ ավելի քան 4 մետր բարձրության մետր բարձրության վրա։

## Պատմություն
Սանտա Կրուս դե լա Պալմա քաղաքը հիմնադրվել է 1493 թվականի մայիսի 3-ին Ալոնսո Ֆերնանդես դե Լուգոյի կողմից։ Այն գտնվում է երկու գետերի միջև՝ Տեդոտե կոչվող քարանձավի շրջակայքում։ Հին քաղաքը, որն ի սկզբանե կոչել է Վիլլա դե Ապուրոն, ծառայել է որպես առևտրային նավահանգիստ, որը զբաղվել է դեպի Ամերիկա շաքարավազի արտահանմամբ։

Միջնադարյան ժամանակներում քաղաքը բազմիցս ենթարկվել է ծովահենների հարձակումներին։ Սանտա Կրուս դե լա Պալմայի տարածքում կան բազմաթիվ պաշտպանական ամրություններ։ Դրանց թվում են Սանտա Կատալինայի և Լա Վիրխենի ամրոցները։ Իսպանիայի տնտեսական ճգնաժամը, որը մեծապես ազդել է նաև գյուղատնտեսության ոլորտի վրա, կրճատել է բնակչության թիվը։ Քաղաքի բազում բնակիչներ լքել են Կանարյան կղզիները և հաստատվել մայրցամաքային Իսպանիայում։ Ճգնաժամի տարիներին Սանտա Կրուս դե լա Պալմայի բնակչությունը կազմել է շուրջ 11 հազար, մինչդեռ ներկայումս այդ թիվը կազմում է գրեթե 18 հազար։ 
կենտրոն|մինի|747x747փքս|Քաղաքի լեռնային համայնապատկերը
կենտրոն|մինի|742x742փքս|Նավահանգստի համայնապատկերը
կենտրոն|մինի|875x875փքս|Հյուսիսային արվարձանի համայնապատկերը

## Կլիմայական պայմաններ

## Բնակչություն

## Ծանոթագրություններ

Կատեգորիա:Իսպանիայի քաղաքներ
Կատեգորիա:Կանարյան կղզիներ
Աղցանային ամոքունք

**Աղցանային ամոքունք, աղցանային սոուսներ, դրեսսինգներ**, օժանդակ ճաշատեսակ-համեմունքներ, հստակ բաղադրություններ՝ նախատեսված աղցաններին լրացուցիչ համային որակներ (բարկահամություն, հյութալիություն, քաղցրություն, թթվաշություն) հաղորդելու և աղցանի բաղադրիչները միմյանց միացնլու համար։ Ռուսաստանում առավել տարածված աղցանային ամոքունքներ են բուսական յուղը, թթվասերը և մայոնեզը։

Եվրոպական խոհանոցում հում բանջարեղենից պատրաստված աղցանների համար առավել տարածված է տիպիկ ֆրանսիական խառնախորտիկային ամոքունքը, որը պատրաստվում է քացախից և բուսական յուղից ստացված էմուլսիայից՝ երբեմն այլ համեմունքներ՝ մանանեխ և սխտոր ավելացնելով։ Համարվում է, որ քացախից և բուսական յուղից ստացվող խառնուրդը հայտնի է եղել դեռևս հին եգիպտացիներին։ հայտնի են նաև աղցանների մի քանի ավելի թանձր ամոքունքներ, որոնք պատրաստվում են մայոնեզի կամ կաթնային մթերքի՝ սերուցքի, բնական յոգուրտի, թանի կամ կրեմ-ֆրեշի հիման վրա, որոնք աղցանին հաղորդում են թեթև թթվաշավուն համ և հաճախ մատուցվում են առանձին՝ որպես դիպ-սոուսներ, այսինքն՝ դրանց մեջ բանջարեղենը թաթախելու համար։ Աղցանային ամոքունքների մեջ նաև օգտագործվում է գինի, մանանեխ, կտրտած կանաչի, կիտրոնի հյութ կամ լայմի հյութ, տոմատի մածուկ։ Հատուկ տարատեսակությամբ առանձնանում են Հարավային Կովկասի խոհանոցների ամոքունքները։ Բարդ աղցանային ամոքունքները պարունակում են բազմաթիվ բաղադրամասեր, դրանց հարաբերակցությունը կարող է փոփխվել յուրաքանչյուր բաղադրատոմսի հետ։ Այդ իսկ պատճառով բաղադրատոմսերում երբեմն միայն մատնանշում են բաղադրիչները, բայց դրանց հարաբերակցությունը և թնդությունը թողնում են տնային տնտեսուհիների հայեցողության ներքո։

## Ծանոթագրություններ

## Գրականություն
* 
* 

## Արտաքին հղումներ
* Աղցանը համեմելու արվեստը 
* foodchannel.com

Կատեգորիա:Աղցաններ
Կատեգորիա:Սոուսներ
Անդամ (լեռ)

**Անդամ**, լեռ Հայկական լեռնաշխարհում, Կոտուրի լեռնահամարգում, Բայազետ քաղաքից մոտ 26 կմ հարավ, Բայազետ-Թավրիզ ճանապարհից աջ։

## Ծանոթագրություններ

Կատեգորիա:Վասպուրականի լեռնաշղթա
Կատեգորիա:Վանի մարզի լեռներ
Կատեգորիա:Լեռներ այբբենական կարգով
Սպիտակ (ֆիլմ, 2018)

**«Սպիտակ»**, ռեժիսոր Ալեքսանդր Կոտտի նկարահանած հայ-ռուսական համատեղ արտադրության ֆիլմ 1988 թվականին Հայաստանում տեղի ունեցած երկրաշարժի մասին։ Նկարահանվել է երկրաշարժի 30-րդ տարելիցին։ Թեև ֆիլմն անվանվել է «Սպիտակ», ռեժիսորը ֆիլմի առաջին մասը նկարահանել է Ղրիմում, երկրորդ մասը՝ Հայաստանում։

## Սյուժե
Ֆիլմը պատմում է 1988 թվականի դեկտեմբերի 7-ին Հայաստանում տեղի ունեցած ավերիչ երկրաշարժի մասին։ Ֆիլմի հերոսը՝ Գոռը, հեռացել էր Հայաստանից ավելի լավ կյանքի փնտրտուքներում։ Երկրաշարժից հետո Մոսկվայից վերադառնում է հայրենիք՝ գտնելու իր տունը, ընտանիքին, սակայն, արդեն ուշ էր։ Աղետն ամեն ինչ ոչնչացրել էր։ Աղետի վայրում Գոռը հանդիպում է տարբեր կերպարների, որոնցից յուրաքանչյուրն իր անձնական ողբերգությունն ունի։ Տեղացիները փորձում էին գտնել իրենց սիրելիներին՝ ողջ կամ մահացած։ Բժիշկները փորձում էին օգնել փրկվածներին, օր ու գիշեր աշխատում էին չնայած դեղերի պակասին, վիրահատություններ կատարում էին ձեռքի տակ եղած նյութերով։ Զինվորները, կամավորները վտանգելով իրենց կյանքը, մաքրում էին փլատակները։ Գոռը շարունակում էր փնտրել կնոջն ու փոքրիկ դստերը, որոնք դեռևս ողջ էին, բայց փլատակների տակ։
Նա նորից պետք է սովորի սիրել այն, ինչ ինքն է ոչնչացրել։

## Դերերում
* Լեռնիկ Հարությունյան
* Հերմինե Ստեփանյան
* Ալեքսանդրա Պոլիտիկ
* Օլեգ Վասիլկով
* Ժոզեֆին Ժապի
* Օլիվիե Պաժես
* Մարտուն Ղևոնդյան
* Արթուր Մանուկյան
* Ալեքսանդր Կուզնեցով
* Կոնստանտին Պոյարկին
* Դմիտրի Մուլյար
* Աննա Ցուկանովա-Կոտտ
* Եկատերինա Ֆեդուլովա

## Նկարահանող խումբ
* Սցենարի հեղինակ՝ Մարինա Սոչինսկայա
* Բեմադրող օպերատոր՝ Պյոտր Դուխովսկոյ
* Բեմադրող նկարիչ՝ Օլեգ Ուխով
* Մոնտաժի ռեժիսոր՝ Նիկոլայ Ռյախովսկի, Օլգա Գրինշպունի մասնակցությամբ
* Զգեստների նկարիչ՝ Ելենա Ուշակովա
* Նկարիչ դիմահարդար՝ Մարինա Եվսեյենկո
* Հնչյունային ռեժիսոր՝ Ալեքսանդր Ֆեդենև
* Պրոդյուսերներ՝ Թերեզա Վարժապետյան, Ելենա Գլիկման

## Փառատոներ
* Մոսկվայի միջազգային կինոփառատոն, *Լավագույն ռեժիսորական մրցանակ*
* Մոնրեալի համաշխարհային կինոփառատոն
* Accolade Global կինոմրցույթ, *Գերազանցության հատուկ մրցանակ*
* Ասիական խաղաղության էկրանային մրցանակաբաշխություն
* «Ամուրի աշուն» բաց ռուսական կինոյի և թատրոնի փառատոն
* Լավագույն ռեժիսորական մրցանակ
* Նիժնի Նովգորոդի «Մանկական կինոյի» բարեգործական ֆիլմերի փառատոն, *Հանդիսատեսի մրցանակ*
* «Լուչեզարնի անգել» միջազգային բարեգործական կինոփառատոն
* Ասիական մայրցամաքի կինոփառատոն (AWFF)
* Ֆորտ Լոդերդալ միջազգային կինոփառատոն (FLIFF)
* Նուռ կինոփառատոն, *Լավագույն խաղարկային ֆիլմ / Հանդիսատեսի մրցանակ*
* Festival du cinema russe a Honfleur
* Տալլինի սև գիշերներ կինոփառատոն
* Թբիլիսիի միջազգային կինոփառատոն

## Ծանոթագրություններ

## Արտաքին հղումներ
* Ֆիլմի կայքէջը
* Ալեքսանդր Կոտտի «Սպիտակ» ֆիլմը ընդգրկվել է «Օսկարի» երկար ցուցակում
* «Սպիտակ» լիամետրաժ գեղարվեստական ֆիլմը - Թրեյլեր

Կատեգորիա:2010-ականների ռուսերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ալեքսանդր Կոտտի ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Վարդակակաչ հայկական

**Վարդակակաչ հայկական** (Tulipa armena, Armenian tulip), շուշանազգիների ընտանիքի սոխուկավոր բազմամյա բույսերի ցեղ։ Պատկանում է վարդակակաչի ասիական տեսակներին։ Հայրենիքը Հայկական լեռնաշխարհն է։ Հանդիպում է Հայաստանում, ժամանակակից Թուրքիայում, Իրանում և Հարավային Կովկասում։

## Նկարագիր
Ծայրահեղ անկայուն բույս է։ Սոխուկը պատված է համեմատաբար սակավ մազմզուկներով, ցողունի երկարությունը 8-25 սմ է, տերևները 3-6 են, բավականին լայն, երկարությունը հասնում է 20 սմ-ի, պատված են մազիկներով կամ հարթ են, ունեն ալիքաձև եզրեր, գույնը՝ գորշ կանաչավուն։ Ծաղիկները մեկական են, թասաձև և փոփոխական։ Հիմնականում կարմիր են՝ մուգ մանուշակագույն, սև կամ մուգ կանաչ բծերով, հաճախ դեղնավուն շերտաբծերով կամ դեղին։ Որպես կանոն, ծաղկաթերթիկները օվալաձև են, սրածայր։ Առէջքները սև են կամ մուգ մանուշակագույն, փոշանոթները՝ դեղին կամ սև։ Հայկական վարդակակաչը հաճախ շփոթում են Վարդկակաչ Յուլիայի հետ, որի սոխուկն առավել մազմզոտ է։

## Բնական միջավայրը
Հայկական վարդակակաչը տարածված է հյուսիս-արևելյան Թուրքիայում, Հարավային Կովկասում (Հայաստան, Վրաստան և Ադրբեջան) և հյուսիս-արևմտյան Իրանում։ Հիմնականում աճում է ծովի մակարդակից 1000-2700 մ բարձրությունների միջև՝ լեռների քարքարոտ լանջերին։ Ծաղկում է ապրիլ-հունիս ամիսներին։

Հանդիպում է նաև Թուրքիայի հարավ-արևմուտքում գտնվող Մարմարիսի թերակղզում՝ առավել ցածրադիր վայրերում։ Հավանաբար այնտեղ հայտնվել է Օսմանյան կայսրության ժամանակներից, ուր տարվել է որպես զարդաբույս։

Տեսակն այժմ գտնվում է ոչնչացման վտանգի տակ՝ բնական միջավայրի և աճը խթանող պայմանների վատթարացման պատճառով։ Հիմնականում խոչընդոտ են հանդիսանում անտառօգտագործումը, արոտավայրերի ծայրահեղ չափերի հասնող ընդարձակումը, ճանապարհաշինարարությունը և էկոտուրիզմի հետ կապված խախտումները։ Ծաղկի այս տեսակն այժմ հանդիպում է միայն հյուսիս-արևելյան Անատոլիայում։ Աճում է տափաստանային շրջաններում, թթվայնություն պարունակող և հումուսով հարուստ հողերում։

## Այլ անվանումներ
Հայկական վարդակակաչն առաջին անգամ նկարագրվել է 1859 թվականին, շվեյցարիացի բուսաբան, ճանապարհորդ և մաթեմատիկոս Պիեռ Էդմոն Բուասյեի կողմից՝ հյուսիս-արևելյան Թուրքիայում։ Հայաստանի և Արցախի լեռնային գոտիներում հայտնաբերված նմանատիպ վարդակակաչները կոչվում են Tulipa karabachensis, սակայն դա սոսկ Tulipa armena-ի հոմանիշն է։ Արևելյան Թուրքիայում և հյուսիս-արևմտյան Իրանում հանդիպող՝ առավել մազմզոտ սոխուկներով ու առավել երկար ցողունով ծաղիկները կոչվում են Tulipa willmottiae Freyn:

Tulipa mucronata Fomin, Tulipa karabachensis Grossh. pro parte, Tulipa confusa Gabrielian անուններով հայտնի ծաղիկները նույնպես հայկական վարդակակաչի անվանումներն են։ Tulipa galatica անվանումով հայտնի է ծաղկի բացառապես դեղին տեսակը, իսկ Tulipa gumusanica անվանումով այն հայտնի է արդեն իսկ որպես առանձին տեսակ։

## Գործածում
Հայկական վարդակակաչը օգտագործվում է նաև այգեգործական նպատակներով։ Պահանջկոտ է արևի լույսի և ջերմության նկատմամբ, լավ է աճում չորային և շոգ պայմաններում։

## Տեսանյութ
* Վարդակակաչ հայկական:

## Ծանոթագրություններ

Կատեգորիա:Ասիայի բուսական աշխարհ
Կատեգորիա:Բույսեր այբբենական կարգով
Կատեգորիա:Շուշանազգիներ
Կատեգորիա:Վտանգված տեսակներ
Ապոլոնիա

**Ապոլոնիա Իլիրիական** (), հին հունական խոշոր  նավահանգիստ Իլլիրիայում, որը հիմնվել է մ.թ.ա. 588 թվականին Կորինթոսից և Կերկիրայից եկած գաղթականների  կողմից՝ իլլիրիական տավլանտիև ցեղի  երկրում՝ Վյոսա գետի աջ ափին նրա՝ Ադրիատիկ ծովը թափվելուց 10 կմ-ի վրա։ Տեղակայված լինելով Էգնատիական ճանապարհի () արևմտյան վերջավորությունում, այն միաժամանակ և′ ամրոց էր, և′ առևտրային քաղաք։ Արիստոտելը նրան բերում էր որպես օլիգարխիկ ռեժիմի օրինակ. հույն նորաբնակների ժառանգները պահում էին իրենց ձեռքում գաղութների կառավարումը, որոնք բնակեցված էին մեծ մասամբ իլլիրացիներով։  Ապոլոնիան հատում էր իր սեփական մետաղադրամը և արտերկրում վաճառում էր իլլիրական ստրուկներին։ Անտիկ ժամանակաշրջանի ավարտին Ապոլոնիան դատարկվել է տարածքի ճահճացման պատճառով, իսկ բնակիչները տեղափոխվել են հարևան Վլյորա քաղաք։ Քրիստոնեության առաջին դարերում քաղաքը եղել է համանուն թեմի կենտրոնը։ Առաջին համաշխարհային պատերազմի ժամանակ, երբ Ալբանիան նվաճվեց ավստրիացիների կողմից, սկսվեցին առաջին հնագիտական հետազոտությունները, պատերազմի ավարտին դրանք շարունակեց Լ. Ռեյի ֆրանսիական արշավախումբը։ Ապոլոնիայի տեղում հայտնաբերվել են մ.թ.ա.VI դարի տաճարի և թատրոնի մնացորդներ, սալահատկված փողոցներ և խճանկարային հատակներ, գտածոների մեծ մասը ցուցադրված է Տիրանայում։

Ապոլոնիայի պատվին է անվանակոչվել 358 Ապոլոնիա աստերոիդը՝ հայտնագործված 1893 թվականին։

## Ծանոթագրություններ

## Գրականություն
Բլավատսկի Վ. Դ. և Իսլյամի Ս., «Ապոլոնիայի պեղումները և Օրիկան 1958 թ., » «Սովետական հնագիտություն», № 4, 1959։

Կատեգորիա:Ալբանիայի պատմություն
Կատեգորիա:Ալբանիայի քաղաքներ
Կատեգորիա:Բյուզանդիայի քաղաքներ
Դրապեցոնա

**Դրապեցոնա** (), քաղաք Հունաստանում, Աթենքի արևելյան  արվարձան։ Գտնվում է Աթենական հարթավայրում՝ Սարոնիկոս նեղուցի ափին, Պիրեյոսի նավահանգստի դիմաց, Էգալեոյի  ստորոտում, ծովի մակերևույթից 20 մետր բարձրության վրա, Աթենքի կենտրոնից 10 կմ հարավ-արևմուտք, Օմոնիասի հրապարակում և միջազգային «Էլեֆտերիոս Վենիզելոս» օդանավակայանից 28 կմ արևմուտք։ Մտնում է Կերացինիոն-Դրապեցիոնա համայնքի (դիմայի) մեջ, Պիրեյոսի ծայրամասային միավոր է Ատտիկայի ծայրամասում։ Ըստ 2011 թվականի մարդահամարի՝ բնակչության թիվը հասնում է 13968 հոգու։ Մակերեսը կազմում է 1,725 կմ²։

Գտնվում է Պիրեյոսից հյուսիս-արևմուտք և Էէտիոնեից՝ արևմուտք։ Այստեղ է գտնվում միջանցիկ «G1» նավահանգիստը Դոդոկանեսի համար և միջանցիկ նավահանգիստ «G2»-ը՝ Խիոսայի և Միտիլինի համար։

Արևմուտքից սահմանակից է Պիրեյոսին, հյուսիսից՝ Կերացինիոնին () և ()։ Քաղաքից 3 կմ հարավ-արևմուտքում գտնվում է Փսիտալեա կղզին։

Վուրլա շրջանում () գտնվել է հասարակաց տուն և բանտ քաղբանտարկյալների համար։

## Բնակչություն

## Ծանոթագրություններ

Կատեգորիա:Աթենքի արվարձաններ
Կատեգորիա:Հունաստանի քաղաքներ
Էրմիոնիդա

**Էրմիոնիդա** (), համայնք (դիմա) Պելոպոնեսի հյուսիսարևելյան մասում՝ Արգոլիդե թերակղզու վրա՝ Արգոլիկոս ծովածոցի և Իդրի նեղուցի ափին։ Մտնում է Արգոլիդի ծայրամասային միավորի մեջ՝ Պելոպոնեսի ծայրամասում։ Ըստ 2011 թվականի մարդահամարի տվյալների՝ բնակչության թիվը կազմում է 13551 մարդ։ Մակերեսը 421,118 կմ² է, բնակչության խտությունը՝ 32,18 մարդ կմ² վրա։ Վարչական կենտրոնը Կրանիդիոնն է։ 2014 թվականի տեղական ընտրությունների ժամանակ համայնքապետ (դիմարխ) է ընտրվել Դիմիտրիոս Կամիզիսը ()։

Համայնքը ստեղծվել է 2011 թվականին՝ Կալիկրատիսի ծրագրով՝ լուծարված Կրանդիոն և Էրմիոնի համայնքների միաձուլումից։

Կոչվել է Հերմոնիդո (), հին Հերմիոնի քաղաքի անունով։ 1833 թվականի վարչական բաժանմամբ համընկնում է Էրմոնիդի  թեմի հետ։

## Վարչական բաժանում
мини| համայնքների վարչական բաժանում

Էրմիոնիդ համայնքը բաժանվում է երկու համայնքային միավորի՝

## Ծանոթագրություններ

Կատեգորիա:Արգոլիդա
Կատեգորիա:Հունաստանի համայնքներ
Վասիֆ Ադիգյոզալով

**Վասիֆ Զուլֆիղար օղլի Ադիգյոզալով** (, ), ադրբեջանցի կոմպոզիտոր, հասարակական գործիչ, Արվեստի Վաստակավոր Գործիչ (1973 թ.), Ադրբեջանի Հանրապետության ժողովրդական արտիստ (1988 թ.), պրոֆեսոր (1989 թ.), Պետական Մրցանակի Դափնեկիր (1990 թ.):

## Կենսագրություն
Վասիֆ Զուլֆիղար օղլի Ադիգյոզալովը ծնվել է 1935 թվականի հուլիսի 28-ին Բաքվում երգիչ Զուլֆի Ադիգյոզալովի ընտանիքում։ Առաջին երաժշտական կրթությունը ստացել է Կոնսերվատորիայի 10-ամյա երաժշտական դպրոցում։ 1953 թվականին նա ընդունվել է Հաջիբեկովի անվան Ադրբեջանի պետական կոնսերվատորիա։ Նա շարունակեց իր կրթությունը կոմպոզիտոր Կարա Կարաևի դասարանում։ 1959 թ.-ին ավարտել է Կոնսերվատորիան `երկու մասնագիտությամբ։

## Գործունեություն
1958 թ.-ից աշխատել է որպես Ռադիոյի և Հեռուստատեսության կոմիտեի երաժշտական խմբագիր։ Հետագայում աշխատել է Ադրբեջանի կոմպոզիտորների միության քարտուղար։ Աշխատել է նաև պետական ֆիլհարմոնիայի գլխավոր երաժշտական խմբագիր, Ա. Զեյնալլու անվան Բաքվի երաժշտական դպրոցի տնօրեն և այլն պաշտոններում։ 1972 թվականից աշխատել է Հաջիբեկովի անվ. Ադրբեջանի պետական կոնսերվատորիայում որպես դասախոս։ 1990 թվականին ընտրվել է Ադրբեջանի կոմպոզիտորների միության առաջին քարտուղար։

## Կոչումներ ու պարգևներ
* Ադրբեջանի Հանրապետության Արվեստի Վաստակավոր Գործիչ(1973 թ.)
* «Պատվի նշան» օրդեն(1971 թ.)
* Ադրբեջանի Հանրապետության ժողովրդական արտիստ(1988 թ.)
* Պետական Մրցանակի Դափնեկիր(1990 թ.)
* պրոֆեսոր(1989 թ.)

## Տես նաև
* Աղաբաջի Ռզաևա
* Աֆրասիաբ Բադալբեկլի
* Հաջի Խանմամեդով
* Ջովդեթ Հաջիև
* Ռաուֆ Հաջիև

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի կոմպոզիտորներ
Միտյա Վիլեր

**Միտյա Վիլեր** (սլովեն․՝ Mitja Viler, ), սլովենացի ֆուտբոլիստ, Մարիբորի և Սլովենիայի ազգային հավաքականի կիսապաշտպանն։

## Ակումբային կարիերա
Վիլերը իր հարազատ քաղաքի Կոպեր ակումբի սանն է։ 2005 թ․ սկսել է խաղալ Սլովենիայի առաջնությունում։ Երկրորդ մրցաշրջանում ֆուտբոլիստն ամրապնդում է դիրքերը ակումբի հիմնական կազմում։ Կոպերի կազմում անցկացնելով 5 մրցաշրջան մասնակցում է ավելի քան 150 խաղերի տարբեր մրցաշարերում։ 2010 թ․ ամռանը տեղափոխվում է Մարիբոր։ Հուլիսի 18-ին նոր ակումբի կազմում իր մեկնարկային հանդիպումն է անցկացնում, երբ թիմը մրցում էր Տրիգլավի հետ։ 2011 թ․ ապրիլի 23-ին Ռուդարի դեմ խաղում Միտյան խփում է իր առաջին գնդակը Մարիբորի կազմում։ Մարիբորի կազմում 6 անգամ կարողանում է հաղթել երկրի առաջնությունում և 3 անգամ նվաճել երկրի գավաթը։

## Ազգային հավաքականի կազմում
2017 թ․ սեպտեմբերի 1-ին 2018 թ․ աշխարհի առաջնության ընտրական խաղում իր մեկնարկային հանդիպումն է անցկացնում Սլովենիայի ազգային հավաքականի կազմում, երբ թիմը մրցում էր Սլովակիայի ազգային հավաքականի դեմ։ Այս խաղում Միտյան երկրորդ խաղակեսում փոխարինում է Յոկիչին։

## Նվաճումներ
; Մարիբոր
* Սլովենիայի առաջնություն (6)․ 2010/11, 2011/12, 2012/13, 2013/14, 2014/15, 2016/17
* Սլովենիայի գավաթակիր (3)․ 2011/12, 2012/13, 2015/16
* Սլովենիայի սուպերգավաթակիր (3)․ 2012, 2013, 2014

## Ծանոթագրություններ

## Արտաքին հղումներ
* Վիլերը soccerway.com կայքում
* Վիլերը sports.ru կայքում

Կատեգորիա:1986 ծնունդներ
Կատեգորիա:Անձինք այբբենական կարգով
Կատեգորիա:Մարիբորի ֆուտբոլիստներ
Կատեգորիա:Սեպտեմբերի 1 ծնունդներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Շարիս Ջեքսոն

**Շարիս «Շար» Ջեկսոն** (, ), ամերիկացի դերասանուհի, կինոռեժիսոր, երգչուհի և ռեփեր։

## Կենսագրություն
### Վաղ տարիներ և կարիերա
Շարիս «Շար» Ջեկսոնը ծնվել է 1976 թվականի օգոստոսի 31-ին՝ ԱՄՆ Մասաչուսեթս նահանգի Բոստոն քաղաքում։

Շարը սկսել էր նկարահանվել ֆիլմերում 1993 թվականից։ Նաև կինոռեժիսոր է, երգչուհի և ռեփեր։

### Անձնական կյանք
1990 թվականից Շարը գտնվում էր քաղաքացիական ամուսնության մեջ։ Այդ հարաբերությունների ընթացքում Ջեկսոնը ունեցել է 2 երեխա։ Նրանք են որդի Դոննին (ծնվ. 1993 հոկտեմբեր) և դուստր Կեսսին (ծնվ. 1995 հունիս)։

1999-2004 թվականներին Ջեկսոնը հանդիպում էր երգիչ Քևին Ֆեդերլայնի հետ (ծնվ. 1978)։ Ֆեդերլայնից նա ունեցավ ևս 2 երեխա։ Նրանք են Կորրի Մեդիսսոն Ֆեդերլայնը և Քեյլեբ Մայքլ Ջեքսոն-Ֆեդերլայնը։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի ռեփերներ
Աբերիոս Երեց

**Աբերիոս երեց** (, 5-րդ դար), հայ հոգևորական, Ամենայն Հայոց կաթողիկոս Սահակ Պարթևի աշակերտը։

## Գործունեություն
Աբերիոսին Ղևոնդ Երեցի հետ միասին Սահակ Պարթևը ուղարկել է Կոստանդնուպոլիս՝ Պրոկլ պատրիարքի մոտ, Նեստորական ուսման մասին տեղեկանալու համար։ Միքայել Չամչյանը կարծում է, որ Աբերիոսը դա հենց Ղևոնդ Երեցի ընկեր Աբրահամն է։ Նրանք 435-436 թվականներին, երկուսով տարել էին այն թուղթը, ուր հերքվում էր Թեոդորոս Մոպսուեստացու աղանդը, և բերել նրա պատասխանը։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 16
* «Անծանօթ էջեր Մաշթոցի եւ նրա աշակերտների կեանքից», Նիկողայոս Ադոնց, «Հանդէս ամսօրեայ», 1925, թ. 5-6, էջ 198-202
* «Պատմութիւն Հայոց։ Ի սկզբանէ աշխարհի մինչև ցամ Տեառն» Միքայել Չամչյան, 1784, հատոր Ա, Վենետիկ, էջ 527

Կատեգորիա:Միջնադարյան հայ հոգևորականներ
Լիբերատ Կարթագենացի

**Լիբերատ Կարթագենացի** (, ), կարթագենցի լատին եկեղեցական գործիչ, պատմաբան, և գրող։

## Կենսագրություն
Եղել է Կարթագենյան եկեղեցու սարկավագ։ 535 թվականին ուղարկվել է Հռոմի Ագապետոս I պապի մոտ, որպես աֆրիկյան 217 եպիսկոպոսների ժողովի դեսպան։ Երեք գլուխների վեճի ժամանակ եղել է Հուստինիանոս Ա կայսեր վճռական հակառակորդը։ 550 թվականին ուղեկցել է եպիսկոպոս Ռեպարատուս Կարթագենացուն՝ Կոստանդնուպոլիս ուղևորվելու ժամանակ, կայսեր կողմից հրավիրված ժողովին մասնակցելու համար։ Աֆրիկյան մեծաթիվ հոգևոր ծառայողների պես, դատապարտել է Վիգիլիոս պապին, ով ճանաչել էր Հինգերորդ Տիեզերական ժողովի որոշումները։ 555-556 թվականների ընթացքում գրել է «Բրևիարի նեստորականների և եվտիքականների» (Breviarium causae Nestorianorum et Eutychianorum) երկը, որը իրենից ներկայացնում էր Նեստորի ժամանակներից մինչև Հինգերորդ ժողով եղած հերետիկոսների պատմությունը, որոնց դեմ էլ ուղղված է նրա գործը։ 5-րդ դարի իրադարձությունները նկարագրելիս հեղինակը հենվում է Սոկրատեսի, Սոզոմենի և Թեոդորետոս Կյուրացու աշխատանքների վրա, իսկ իր ժամանակների գործերը նկարագրում է, որպես ականատես, որը նրա աշխատանքը դարձնում է եկեղեցական պատմության կարևոր աղբյուր։

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 16
* «Անծանօթ էջեր Մաշթոցի եւ նրա աշակերտների կեանքից», Նիկողայոս Ադոնց, «Հանդէս ամսօրեայ», 1925, թ. 5-6, էջ 198-202

Կատեգորիա:Եկեղեցու հայրեր
Կատեգորիա:Բյուզանդացի գրողներ
Կատեգորիա:Բյուզանդական պատմիչներ
Կատեգորիա:Եկեղեցական պատմիչներ
Խավիեր Գրասիա

**Խավիեր Գրասիա Կառլոս** (, ծնվել է 1970 թվական մայիսի 1, Պամպլոնա, Իսպանիա), իսպանացի ֆուտբոլիստ և ֆուտբոլային մարզիչ։ Այժմ «Ուոթֆորդ» անգլիական ակումբի գլխավոր մարզիչն է։

## Կենսագրություն
[thumb|300px|left|«[Ռուբին ՖԱ|Ռուբին» կազախական ակւմբի մարզիչ Գրասիան]]
Գրասիան «Աթլետիկ Բիլբաո» ակումբի սան է։ Հիմնական ակումբի կազմում նա ոչ մի խաղ չի անցկացրել՝ լինելով պահեստայինների կազմում։ 1992 թվականին նա տեղափոխվեց «Լերիդա» ֆուտբոլային ակումբ, որը 40-ամյա ընդմիջումից հետո հայտնվեց Լա Լիգայում։ 1993 թվականին Խավիերը տեղափոխվեց «Ռեալ Վալյադոլիդ», որտեղ երկու մրցաշրջանի ընթացքում իրեն բավական հաջող դրսևորեց։ 1995 թվականին Գարսիան պայմանագիր կնքեց «Վիլյառեալ» ակումբի հետ, որը Սեգունդայից դուրս մնաց։ 2004 թվականին նա ավարտեց իր կարիերան «Կորդովա» ակումբում։

Մի քանի խաղ անցկացրել է Իսպանիայի երիտասարդական հավաքականի կազմում։

### Մարզչական կարիերա
2004 թվականին «Վիլյառեալ» ակումբի երիտասարդական հավաքականում Գարսիան սկսեց իր մարզչի կարիերան։ Մինչև 2011 թվականը նա հիմնականում մարզել է իսպանական դիվիզիոնի տարրական ակումբներին։ Դրանից հետո Խավիերը ընդունեց հունական Վոլոս քաղաքի «Օլիմպիակոս» ակումբի հրավերը։ Հունաստանում նա մարզել է «Կերկիրային», իսկ հետո վերադարձել հայրենիք, որտեղ բավականին հաջող աշխատել է «Ալմերիա» և «Օսասունա» ակումբներում։ 2014 թվականին Գրասիան փոխարինեց Բերնդ Շուստերին «Մալագա» ակումբի գլխավոր մարզչի պաշտոնում։

2016 թվականի մայիսի 27-ին նա ղազախական «Ռուբին» ակումբի հետ կնքեց 4-ամյա պայմանագիր, ըստ որի նա ամեն տարի պետք է 2,5 մլն. եվրո ստանար։ Ղազախները նաև «Մալագային» 1,2 մլն. տուժավճար վճարեցին։ 2017 թվականի հունիսի 8-ին երկու կողմերի համաձայնությամբ պայմանագիրը խզվեց։

2018 թվականի հունիսի 21-ին Գարսիան դարձավ «Ուոթֆորդ» ակումբի գլխավոր մարզիչը։

## Վիճակագրություն որպես գլխավոր մարզիչ

## Ձեռբերումներ
### Խաղացող
;  «Լերիդա»
* Սեգունդա Դիվիզիոնի հաղթող` 1992/93

### Մարզիչ
;  «Կադիս»
* Սեգունդա Բ լիգայի հաղթող` 2008/09

## Ծանոթագրություններ

## Արտաքին հղումներ
* Վիճակագրությունը soccerway
* BDFutbol player profile
* BDFutbol coach profile

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլային մարզիչներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
ՀԱՀ կինեմատոգրաֆիա

**ՀԱՀ կինեմատոգրաֆիա** (), Հարավաֆրիկյան Հանրապետության կինեմատոգրաֆիան։ Առաջին ֆիլմերը նկարահանվել են աֆրիկաանս լեզվով, հետագայում ֆիլմերի զգալի մասը թողարկվել է անգլերենով։

## Պատմություն
Առաջին ֆիլմը ՀԱՀ-ում նկարահանվել է 1911 թվականին, իսկ առաջին կինոստուդիան՝ Killarney Film Studios-ը, հիմնադրվել է 1915 թվականին Յոհաննեսբուրգում։ 1910-1920-ական թվականներին հարավաֆրիկյան շատ ֆիլմեր նկարահանվել են Դուրբանի մերձակայքում, որը պայմանավորված է գյուղական բնակավայրերին բնորոշ միջավայրի օգտագործմամբ։ 1931 թվականին նկարահանվեց առաջին հնչյունային ֆիլմը «Sarie Marais»-ը։

ՀԱՀ-ը ներկայացնող հանրահայտ ֆիլմերի մեջ կարելի է առանձնացնել Գևին Հուդի «Ցոցի» ֆիլմը, որը 2005 թվականին դարձավ «Օսկար»-ի մրցանակակիր 2005 թվականին «Օտար լեզվով լավագույն ֆիլմ» անվանակարգում, ինչպես նաև Նիլ Բլոմկամպի «9-րդ շրջան» ֆիլմը, որը  2010 թվականին 4 անվանակարգերում արժանացավ «Օսկար» մրցանակի։

2006 թվականից սկսած խաղարկվում է «South African Film and Television Awards» (SAFTA) ազգային մրցանակը , որը հայտնի է նաև «Ոսկե կոտոշներ» անվամբ։

ՀԱՀ-ում գործում են կինեմատոգրաֆիական արտադրանքը ներկայացնող 4 ընկերություններ՝
* **Nu Metro** - Paramount Pictures, Warner Bros., New Line Cinema, Bollywood Films, Miramax Films, Universal Pictures (վիդեո), DreamWorks SKG, DreamWorks Animation SKG
* **Ster Kinekor** - PolyGram Filmed Entertainment, Focus Features, Walt Disney Pictures, Columbia Pictures
* **United International Pictures** - Universal Pictures (թատերական)
* **Next Entertainment** - 20th Century Fox

## Նշանավոր դեմքեր
### Ռեժիսորներ
* Նիլ Բլոմկամպ 
* Գևին Հուդ

### Դերասաններ  և  դերասանուհիներ
* Շարլտո Կոպլի
* Դեվիդ  Ջեյմս
* Կլիֆ Սայմոն 
* Ջեյսոն Կոուպ
* Տանիտ Ֆենիկս 
* Տանյա Վան Գրաան 
* Կիմ Էնգելբրեխտ

## Գրականություն
* Кино: Энциклопедический словарь / С. И. Юткевич. — Москва: Советская энциклопедия, 1987. — 640 с.

## Ծանոթագրություններ

## Արտաքին հղումներ
* The South Africa Movie Site
* South African Movie Database

Կատեգորիա:ՀԱՀ կինեմատոգրաֆիա
Նեա Մակրի

**Նեա Մակրի**, նավահանգստային քաղաք Հունաստանում։ Գտնվում է ծովի մակարդակից 16 մետր բարձրության վրա, Պետալիա ծովածոցի ափին, Մարաթոն ծովախորշից 7 կիլոմետր հարավ և Աթենքից 25 կիլոմետր հյուսիս-արևելք։ Մտնում է Ատտիկա պատմական շրջանի Արևելյան Ատտիկե նոմոսի Մարաթոն դիմոսի կազմի մեջ։ Մոտակայքում են գտնվում Այոս Անդրեաս (Άγιος Ανδρέας) և Զուբերի ծովափերը։ Համարվում է առողջարանային քաղաք։ Ըստ 2011 թվականի տվյալների բնակչությունը կազմում է 15,554 մարդ։

Հիմնադրվել է Մակրի (Ֆեթհիյե) քաղաքից եկած փախստականների կողմից՝ փոքրասիական աղետից հետո՝ Փոքր Ասիայում։ 1971 թվականին քաղաքին են միացվում Այիա Մարինայի,  Անատոլիի, և Մատիոնի լուծարված գյուղերը։

Քաղաքի միջով է անցնում Մարաթոնոս մայրուղին՝ 83 ազգային ճանապարհի մի մասը։

Նեա Մակրիի արևմտյան մասում գտնվում է Սուրբ Աստվածածնի ավետման և Եֆրեմ ճգնավորի վանքերը, վերջինիս մեջ է գտնվում Սուրբ Եֆրեմի մասունքները։

## Նեա Մակրի դիմոսը
Նեա Մակրի դիմոսը ստեղծվել է 1926 թվականին (): Դիմոսի կազմի մեջ է մտնում Նեոս Վուձաս գյուղը։ Ըստ 2011 թվականի տվյալների բնակչությունը կազմում է 16,670 մարդ։ Տարածքը կազմում է 36,662 քառակուսի կիլոմետր։

## Բնակչություն

## Ծանոթագրություններ

Կատեգորիա:Հունաստանի քաղաքներ
Բեատրիս Գալինդո

**Բեատրիս Գալինդո** (, ), իսպանացի լատինագետ, մանկավարժ, գրող, հումանիստ։ Եղել է Կաստիլիայի թագուհի Իզաբելլա I-ի և նրա երեխաների ուսուցիչը, իր ժամանակի առավել կրթված կանանցից մեկը։ Բեատրիս Գալինդոյի ծննդյան ամսաթվի հետ կապված անորոշություն կա. որոշ հեղինակներ այն համարում են 1464 կամ 1474 թվական։ Բեատրիս Գալինդոն նաև հայտնի է որպես «Լա Լատինա»։

## Կենսագրություն
thumb|Բեատրիս Գալինդոյի արձանը Մադրիդում
Բեատրիս Գալինդոն ծնվել է սամորական ծագմամբ իդալգոական ընտանիքում, որը նախկինում եղել է հարուստ, սակայն Էնրիկե IV-ի մահից հետո ծագած քաղաքացիական պատերազմից հետո դարձել է կարիքավոր։

Ընտանիքի որոշմամբ քույրերից Բեատրիսը պետք է դառնար միանձնուհի, սակայն, քանի որ նա սիրում էր կարդալ, նրան թույլ տվեցին քերականություն ուսանել Սալամանկայի համալսարանի կախյալ հաստատություններից մեկում։ Քանի որ Բեատրիս Գալինդոն լավ էր տիրապետում լատիներենին, ակադեմիական կարիերա սկսեց, երբ դեռ տասներկու տարեկան չկար։ Ամենայն հավանականությամբ նա եղել է իսպանացի բանասեր, պատմաբան, ուսուցիչ, հումանիստ Անտոնիո դե Նեբրիխայի ուսանողը։

«Նա Լատինա» մականունը ստացել է լատիներեն հմտությունների համար և նշանակվել է Կաստիլիայի թագուհի Իզաբելլա I-ի և նրա երեխաների ուսուցիչ։ Նա դասավանդել է Հենրի VIII-ի ապագա կնոջը՝ Եկատերինա Արագոնացուն և Ֆիլիպ I-ի ապագա կնոջը՝ Խուանա I-ին, որը հետագայում հայտնի դարձավ որպես Խուանա Մոլագա։

Գրել է լատիներեն, հորինել բանաստեղծություններ և մեկնաբանություններ Արիստոտելի մասին։

In December 1491 թվականի դեկտեմբերին ամուսանցել է Ֆրնասիսկո Ռամիրես Մադրիդցու հետ և ունեցել են հինգ երեխա։ Բերատրիսն եղել է առաջին կանանցից, որոնք ակտիվ գործունեություն են ծավալել վերածննդի ժամանակ։ Սովորություն է ունեցել կրելու միանձնուհու կամ մայրապետի հագուստ։ 1506 թվականին Մադրիդում հիմնել է Սուրբ Խաչ հիվանդանոցը (*Santa Cruz de Madrid*), որը դեռևս գոյություն ունի։

## Հիշատակ
Մադրիդի այն թաղամասը, որտեղ Բեատրիսը մի ժամանակ ապրել է կոչվում է նրա մականունով՝ Լա Լատինա թաղամաս։ Բեատրիսի պատվին հուշարձաններ են կանգնեցվել Սալամանկայում և Մադրիդում։ Մադրիդի Գոյա փողոցի 10 հասցեում է գտնվում Բեատրիս Գալինդոյի անվան դպրոցը։ Սալամանկայի նախակրթարանը և տարրական դպրոցը նույնպես կոչվում են նրա անունով։

## Ծանոթագրություններ

## Արտաքին հղումներ
* The Biographical Dictionary of Women in Science By Marilyn Bailey Ogilvie, and Joy Dorothy Harvey, Taylor & Francis  2000. 
*  The Hidden Giants  Women in Science by starlady. Accessed July 2008
* Women's History  by  Jone Johnson Lewis at About.com. Accessed July 2008
* Beatriz Galindo-Breve Reseña Biográfica De La Titular Del Centro  Spanish Ministry of Education, In Spanish  Google translation Accessed July 2008
* Arteaga, Almudena de (2007), *Beatriz Galindo, The Queens Latin teacher*, Algaba editions. .

Կատեգորիա:Իսպանացի բժիշկներ
Կատեգորիա:Իսպանացի գրողներ
Կատեգորիա:Իսպանացի կին գրողներ
Կատեգորիա:Իսպանացի մանկավարժներ
Կատեգորիա:Սալամանկայի համալսարանի շրջանավարտներ
Կատեգորիա:Իսպանացի բժշկուհիներ
Փուչիկ աթոռ

**Փուչիկ աթոռ** (անգլ.՝ Bubble Chair) աթոռի տեսակ՝ նախագծված Էէրո Աարնիոյի կողմից, 1968 թվականին՝ Ֆինլանդիայում։ Արնիոյի փուչիկ աթոռը հիմնված է նրա նշանավոր գնդակ աթոռ գաղափարի վրա։ Այն պատրաստված է ակրիլից, պողպատե շրջանակի վրա է և ունի կաշվե բարձիկներ։ Աթոռը ունի նրբագեղ ծածկ, որը ճնշում է արտաքին աղմուկը և ապահովում է զուտ հանգստանալու մթնոլորտը։ Այն տարածում է ստացել Աարնիո Օրիգինալսի կողմից։ Աթոռը չունի պատվանդան և կախված է վերևից, լողացող փուչիկի կամ պղպջակի զգացում է առաջացնում։ Այն հանդիսանում է արդյունաբերական դիզայնի դասական օրինակ, առաջ է բերել կահույքի դիազայնի մեջ պլաստիկայի կիրառումը։ Աթոռը համարվում է արդիական կամ տիեզերական, և հաճախ խորհրդանշում է 1960-ականների ժամանակաշրջանը։
Փուչիկ աթոռը հաճախ շփոթում են գնդակ աթոռի հետ, իսկ վերջինս էլ տարբերվում է իր կենտրոնական ոտքով։ Այն պատրաստվում է ակրիլ գնդակից, չժանգոտվող պողպատի խողովակից և պողպատե շղթայից։

Գնդակ աթոռը, ինչպես նաև փուչիկ աթոռը դարձել են ամբողջ աշխարհում հայտնի և ցանկալի կահույքի մի մաս։

## Ծանոթագրություններ

## Արտաքին հղումներ
* Official Aarnio website
## Աղբյուրներ
* Eero Aarnio's Bubble Chair
* Replica Eero Aarnio Hanging Bubble Chair

Կատեգորիա:Աթոռներ
Կատեգորիա:Կահույք
Կատեգորիա:1968 հայտնված արտադրանքներ
Ռաֆիկ Բաբաև

**Ռաֆիկ Ֆարզի օղլի Բաբաև** (, ), ադրբեջանցի կոմպոզիտոր, ֆիլմի երաժշտությունների հեղինակ, հասարակական գործիչ, Ադրբեջանի Հանրապետության ժողովրդական արտիստ (1993 թ.),

## Կենսագրություն
Ադրբեջանցի ջազի կորիֆեյներից մեկը Ռաֆիկ Բաբաևը ծնվել է 1937 թվականի մարտի 31-ին Բաքվում մեծ երաժշտական ընտանիքում։ Այս ընտանիքի չորս երեխաները, հետագայում դարձան պրոֆեսիոնալ երաժիշտներ։ Առաջին երաժշտական կրթությունը Ռաֆիկ Բաբաևը ստացել է հատուկ երաժշտական դպրոցում (1943—1950): Այնուհետև նա մտավ  Ասաֆ Զեյնալլու անվան Բաքվի երաժշտական դպրոցի դաշնամուրային դասարան (1950—1954): Նա ընդունվել է Կոնսերվատորիա, շարունակելու իր կրթությունը։

## Գործունեություն
Ռաֆիկ Բաբաևը, 1959 թվականին Կոնսերվատորիայի ավարտից հետո, ստեղծեց ջազային խումբ և սկսեց աշխատել որպես այդ խմբի ղեկավար։ Երբ Ռաշիդ Բեհբութովը ստեղծեց երգի թատրոնը 1967 թվականին, Ռաֆիկ Բաբաևը սկսեց աշխատել որպես թատրոնի երաժշտական տնօրեն։ Ռաֆիկ Բաբաևը մասնակցել է որոշ ջազային փառատոնների։ 1991 թ-ին Ռաֆիկ Բաբաևը կազմակերպել է «Յանգի» ջազային նվագախումբը և ստեղծել ձայնագրման ստուդիա։ Նա մահացել է 1994 թվականի մարտի 19-ին։

## Կոչումներ ու պարգևներ
* Ադրբեջանի ԽՍՀ վաստակավոր արտիստ (1978)
* Ադրբեջանի Հանրապետության ժողովրդական արտիստ (1993 թ.)

## Տես նաև
* Աղաբաջի Ռզաևա
* Աֆրասիաբ Բադալբեկլի
* Հաջի Խանմամեդով
* Ջովդեթ Հաջիև
* Ռաուֆ Հաջիև

## Ծանոթագրություններ

## Արտաքին հղումներ
* Մշակութային թերթ
* RAFIQ BABAYEV REMEMBERED (DEDICATED TO THE 75TH ANNIVERSARY OF HIS BIRTH)

### Վիդեո
* Рафик Бабаев Прощай
* Rafiq Babayev - Azerbaijan
* Ռաֆիկ Բաբաև

Կատեգորիա:Ադրբեջանցի կոմպոզիտորներ
Կատեգորիա:Ադրբեջանցի ջազմեններ
Parrot Security OS

**Parrot Security OS** (կամ ParrotSec), համակարգչային անվտանգության թեքումով, Debian-ի վրա հիմնված Linux դիստրիբուտիվ։ Նախատեսված է համակարգի ներթափանցման թեստեր անցկացնելու, խոցելիությունների գնահատման և դրանց հետևանքների լուծարման, համակարգչային քրեաբանության և վեբ-էջերի անանուն դիտման համար։ Մշակված է *Frozenbox* թիմի կողմից։

## Համակարգի ճարտարապետություն
ParrotOS-ը հիմնված է Debian-ի թեստային ճյուղի վրա (stretch)՝ Linux 4.16 անհատականացված միջուկով։

Կանխադրված գրաֆիկական միջավայրը MATE-ն է, իսկ ցուցադրման դիսպետչերը՝ LightDM-ը։

Պրոյեկտը սերտիֆիկացված է 256 ՄԲ օպերատիվ հիշողությամբ սարքերի վրա աշխատելու համար և աշխատում է ինչպես 32-bit (i386), այնպես էլ 64-bit (amd64) պրոցեսորների համար։ Բացի այդ, պրոյեկտը հասանելի է ARMv7 (armhf) ճարտարապետությունների համար։ Նաև տրամադրվում է հատուկ սերվերների համար նախատեսված տարբերակ (ինչպես 32-bit, այնպես էլ 64-bit)՝ ամպային ծառայությունների ներթափանցման թեստեր անց կացնելու համար։

2017 թվականի հունիսին ParrotSec-ը հայտարարել է, որ նրանք դիտարկում են Debian-ից դեպի Devuan անցնելու հարցը՝ հիմնականում systemd-ի հետ կապված խնդիրների պատճառով։

## Թողարկումներ
Մշակողների թիմը չի նշում որևէ պաշտոնական թողարկման գրաֆիկ, բայց թողարկումների և դիիստրիբուտիվի պաշտոնական ակնարկի ծանոթագրությունների փոփոխման հիման վրա՝ պրոյեկտը թողարկվում է ամիսը մեկ անգամ։

### Թողարկման տարբերակներ

## Ծանոթագրություններ

## Արտաքին հղումներ
* Պաշտոնական կայք
* Distrowatch
* Debian Derivatives Census

Կատեգորիա:Լինուքս
Կատեգորիա:Օպերացիոն համակարգեր
Դրինո

**Դրինո** (, ), գետ Ալբանիայի հարավում և Հունաստանի հյուսիս-արևմուտքում, Վյոսայի ձախ վտակը։ Ձևավորվել է Կուարայի () և Իյֆտոպատամոսի () միաձուլումից հյուսիս-արևմուտքում հունական Կտիզմատա գյուղի Պագոնի համայնքում Յանինայի ծայրամասային միավոր և Էպիրոսի ծայրամասում  Իֆտոպոտամոսի անցնում է Կուվարայի կամրջից, որը անցնում է Դրինոյի ձախ ափից։ Կուվարայի ակունքը գտնվում է Ստավրոսկովյան () գյուղի մոտակայքում, իսկ Իֆտոպոտամոսի ակունքը՝ Լավանիի () գյուղի մոտ։ Պետական սահմանը հատում է հունական Խրիսոդուլ գյուղից արևմուտք և ալբանական Կականիա գյուղից հյուսիս-արևմուտք Գիրոկաստրա շրջանում։ Ալբանական տարածքում արևելքում հոսում է Դրոպուլի() հարթավայրով՝ արևելքում Լյունդջերլիս ()  և արևմուտքում՝ Գերա լեռնաշղթաների միջև ()։
Դրինո գետն ունի բազմաթիվ վտակներ, որոնցից խոշորներն են՝
* ձախ վտակներ՝ Կսերիա(), Մեյնե, Բելիցա (Կարդիկի, )
* աջ վտակներ՝ Սուխա (), Նիմիսա

Տեպելենա քաղաքից հարավ-արևելք թափվում է Վյոսա գետ։ Ձախ ափին են գտնվում Երգուցատի(), Տերիխատի (), Դերվիչանի () գյուղերը և Գիրոկաստրա քաղաքը։Աջ ափին են գտնվում Դրինոյի հովիտը, լեռներում է գտնվում հին քաղաք Անտիգոնիայի ավերակները։

## Ծանոթագրություններ

Կատեգորիա:Ալբանիայի գետեր
Կատեգորիա:Էպիրոսի գետեր
Կատեգորիա:Սահմանային գետեր
False Alarm

«**False Alarm**» (հայ.՝ Կեղծ ահազանգ), կանադացի երգիչ The Weeknd-ի երգը, որ թողարկվել է 2016 թվականի հոկտեմբերի 11-ին որպես *[[Starboy]]* երրորդ ստուդիական ալբոմի երկրորդ սինգլ։

## Ստեղծում
*[[Starboy]]* ալբոմի վերնագրի ու շապիկի հրապարակումից մեկ օր անց՝ 2016 թվականի սեպտեմբերի 22-ին, թողարկվել է ալբոմի գլխավոր սինգլը, իսկ ավելի ուշ՝ նույն թվականի սեպտեմբերի 29-ին, որպես ալբոմի պրոմոսինգլ թողարկվել է «False Alarm» երգը։ Հոկտեմբերի 11-ին այն թողարկվել է որպես ալբոմի երկրորդ պաշտոնական սինգլ՝ կատարելով իր նորամուտը ''Billboard'' Hot 100 հիթ-շքերթում։ Երգի տեքստը նվիրված է թմրանյութերին ու ոչ ռոմանտիկ հարաբերություններին. հավանաբար այն ձոն է «Թինդերի» սերնդին։

## Երաժշտական տեսահոլովակ
Երգի պաշտոնական տեսահոլովակի պրեմիերան կայացել է YouTube-ում՝ երգչի Vevo պաշտոնական էջում, 2016 թվականի հոկտեմբերի 13-ին։ Տեսահոլովակը ներկայացվում է որպես նկարահանում առաջին դեմքից, երբ տեսախցիկը ցուցադրում է բանկի կողոպտիչներից մեկի տեսակետը պատանդների հետ կապված կրիտիկական դրության ժամանակ, որն ավարտվում է նրանց մեծ մասի մահվամբ։ Տեսահոլովակի ռեժիսորը Իլյա Նայշուլլերն է, որը 2016 թվականին նկարահանել էր ամբողջությամբ առաջին դեմքից նկարահանված «Հարդքոր» ֆիլմը։

## Կենդանի կատարումներ
Ինչպես «False Alarm»-ը, այնպես էլ ալբոմի գլխավոր երգը կատարվել են հոկտեմբերի 1-ին՝ *Saturday Night Live* շոուի 42-րդ եթերաշրջանի պրեմիերայի ժամանակ։

## Հիթ-շքերթներ
### Շաբաթական հիթ-շքերթներ

## Թողարկման պատմություն

## Ծանոթագրություններ

Կատեգորիա:The Weeknd-ի երգեր
Մկնասոխ սիբիրական

**Մկնասոխ սիբիրական** (), շուշանազգիների ընտանիքին պատկանող սոխուկավոր միամյա ծաղկաբույս։

Տերևները ժապավենաձև են, սրածայր, կողքերից դեպի կենտրոն թեթևակի ոլորված, մուգ կանաչ։ Ցողուն չունի, վերջինիս փոխարինում են 1-4 անտերև ծաղկակիրները, որոնց գագաթին է գտնվում նոսր ծաղկաբույլը՝ կազմված է 1-5 երկնագույն մուգ շերտերով կամ միանգամայն սպիտակ, թեթևակի դեպի ցած հակված ծաղիկներից։ Սոխուկի տրամագիծը կազմում է մինչև 3 սմ, ծաղիկներինը՝ 2 սմ։ Ծաղկում է վաղ գարնանը։ Սիբիրական մկնասոխը բավականին լուսասեր է, խոնավասեր, գերադասում է սննդանյութերով հարուստ, փուխր թեթև ավազակավային, ջրաթափանց և օդաթափանց ստրուկտուրային հողերը, որոնք լավ են դրենաժի ենթարկվում։ Ջերմասեր չէ։ Որպես տիպիկ էֆեմերոիդ բույս ծաղկումից անմիջապես հետո անցնում է հանգստի շրջանի, վերերկրյա զանգվածը չորանում է և սոխուկը առանց վնասվելու դիմանում է չորային շրջանին։ Բազմանում է սերմերով և սոխուկներով։ Ցանքը կատարում են աշնանը՝ բաց գրունտում։ Սերմնաբույսերը ծաղկում են երկրորդ–երրորդ տարում։ Ունի բուժիչ նշանակություն․ սոխուկները պարունակում են սոցլոստրին, խոլին, որոնք օգնում են սրտային հիվանդությունների դեպքում։ Օգտագործում են ալպինարիաներում և քարապարտեզներում, վաղ գարնանային կոմպոզիցիաներում։

## Ծանոթագրություններ

Կատեգորիա:Ծաղկաբույսեր
Կատեգորիա:Միամյա բույսեր
Կատեգորիա:Շուշանազգիներ
Սուսամբար կրետական

**Սուսամբար կրետեական** կամ **Սուսամբար դիկտամնուս** (), սուսամբարի տեսակներից մեկը։ Հայտնի է որպես դիցաբանական *դիկտամնոն*։ Կարգաբանությունը ծագում  է Կրետեում գտնվող Դիկտի լեռների անունից։

## Տարածվածություն
Վայրի տեսակը՝*Origanum dictamnus*, աճում է բացառապես Կրետեում։

## Տեսակի նկարագրություն
Սուսամբար դիկտամնուսը 20–30 սմ (հազվադեպ՝ 1 մ) բարձրությամբ բազմամյա խոտաբույս է՝ ծաղկաբույլում հավաքված վարդագույն ծաղիկներով, խոշոր ծածկող տերևներով, որոնք իրենց ձևով հիշեցնում են գայլուկի կոնը։

## Կիրառում
Սուսամբար կրետեականը օգտագործվում է որպես համեմունք (խնկածաղկի տարատեսակ)։ Բույսը պարունակում է այնպիսի նյութեր, ինչպիսիք են ցիմոլը(4,68%) և կարվակրոլը(68,9%), որի համար էլ դիկտամնոնը կարող է կիրառվել հակաբակտերիալ միջոցների արտադրության մեջ։ Կարծիք կա, որ Հիպոկրատն այն օգտագործել է ստամոքսի ցավերի ժամանակ։

## Պատկերասրահ

Պատկեր:Origanum-dictamnus-1.jpg
Պատկեր:Origanum dictamnus (cropped).JPG
Պատկեր:Origanum dictamnus 1.JPG
Պատկեր:Origanum dictamnus 3.JPG


## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Եվրոպայի բուսականություն
Կատեգորիա:Կրետե
Yolanda Be Cool (խումբ)

**Yolanda Be Cool**, ավստրալիական երաժշտական դուետ։

## Կարիերա
Միանալով ավստրալիացի պրոդյուսեր DCUP-ին (Դունքան ՄաքԼեննան),  նրանք թողարկեցին  «We No Speak Americano» սինգլը՝ իրենց իսկ կողմից հիմնված ավստրալիական անկախ «Sweat It Out» լեյբլում։ Սինգլում օգտագործվել է 1956 թվականին թողարկված Ռենատո Կարոզոնեի  «Tu vuò fà l'americano» երգի կրկներգը։

Մինչ այդ՝ 2009 թվականին Yolanda Be Cool-ը համագործակցել է DCUP-ի հետ՝ իրենց հիթ «Afro Nuts»-ի ռեմիքսը ստեղծելիս։

Խմբի անվանումն առաջացել է «Քրեական ընթերցվածք» ֆիլմի այն դրվագից, երբ Սեմյուել Լ. Ջեքսոն Յոլանդային ասում է հետևյալը. «Հանգիստ եղիր»։

### «We No Speak Americano» սինգլ
«We No Speak Americano» սինգլը գլխավորել է դանիական, հոլանդական և շվեդական չարթերը, հայտնվել է Ավստրալիայի, Բելգիայի, Իսպանիայի, Նորվեգիայի և Մեծ Բրիտանիայի Top 5-ում։ Այն գտնվել է նաև Իտալիայի, Նոր Զելանդիայի և մի քանի այլ երկրների չարթերում։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* Yolanda Be Cool на MySpace
* Yolanda Be Cool на Twitter
* Yolanda Be Cool на Discogs

Կատեգորիա:Ավստրալիական երաժշտական խմբեր
Հիպերմնեզիա

**Հիպերմնեզիա** (  - չափից ավելի և   - հիշողություն), տեղեկատվության մտապահման և վերարտադրման բարձրացում։ Կարող է վերաբերել հիշողության տարբեր ձևերին ու տեսակներին։ Հաճախ լինում են ոչ հաճելի, հիվանդագին երևույթներ (օրինակ՝  հիշողության մեջ պահելով աննշան մանրամասների առատությունը)։

## Դասակարգում
Տարբերվում են հիպերմնեզիայի մի քանի տեսակներ։ Առաջին հերթին՝ հիշողության բարելավումը կարող է կապված լինել հոգեկան հուզմունքի ավելացմամբ, դա առավել անհատական հանդիպող դեպքն է հոգեբուժական պրակտիկայում։ Այդ դեպքում հիպերմնեզիան հիպոմանիայի,   Մանիակային համախտանիշի կամ հիպերտիմիայի ախտանիշներից կարող է լինել։ Այն կարող է լինել նաև դեղորայքային հիպերտիմիայի (կամ հիպոմանիա) նախանշան, որն առաջանում է, օրինակ գրավչանյութերից։ Այդպիսի հիպերմնեզիան չի առաջացնում տհաճ զգացողություններ։

Հիպերմնեզիան կարող է կապված լինել նաև խառնաշփոթ գիտակցության, զգայապատրանքների, զառանցանքի զարգացման ակտիվ ձևերի, այլ հոգեկան հիվանդությունների հետ։ Տարբերվում են նաև դրվագային և հաստատուն հիպերմնեզիաներ։

Դիֆուզային (ընդհանուր) հիպերմնեզիայի դեպքում հիշողությունը ուժեղանում է հավասարաչափ, դա բնորոշ է մոլական վիճակին՝ ալկոհոլի և մարիխուանայի հարբեցման, պրոգրեսիվող պարալիզի, պարաֆրենիկ համախտանիշի սկզբնական փուլերում։

Ընտրովի (մասնակի, ընտրողական) հիպերմնեզիայի դեպքում հիշողությունը ուժեղանում է առանձին դեպքերում՝ փաստեր, թվեր կամ կյանքի որոշակի փուլեր։ Այն կարող է առաջանալ պարոնոյայից։ Մտավոր հետամնացության ժամանակ այն կարող է վերաբերել առանձին փաստերին, որոնք հիվանդի հետաքրքրությունների ոլորտից են։ Նույն երևույթը կարելի է դիտարկել էպիլեպսիայի դեպքում։ Դեպրեսիայի և ընկճախտային համախտանիշի ժամանակ հանդիպում է ընտրովի հիպերմնեզիան։

## Հիպերմնեզիան արվեստում
* *Ֆունես։ Սուր հիշողության տերը*-Խ․ Լ․ Բորխեսի պատմվածքը մարդու մասին, որը չկարողացավ մոռանալ ոչինչ

## Տես նաև
* Հիպերտիմեզիա

## Գրականություն
* 

## Ծանոթագրություններ

Կատեգորիա:Հոգեկան հիվանդություններ
Թթխմոր

**Թթխմոր** (առավել հայտնի է նաև խաշ անունով),  կիսաֆաբրիկատ, որն օգտագործվում է հացաբուլկեղենի պատրաստման համար, ալյուրի, ջրի և խմորիչի համածին խառնուրդ է՝ նախապես խմորված, խմորի պատրաստման համար օգտագործվում է որպես նախնական կազմություն։
|right|thumb|240px
ձախից|250px
Թթխմորային եղանակը դա հացաթխման տեխնոլոգիա է, որը նախատեսում է խմորի հունցումից առաջ թթխմորի նախնական պատրաստումը. հիմնականում կիրառվում է ցորենի ալյուրից հացաբուլկեղեն թխելու, հաճախ՝ մեծ քանակությամբ ճարպեր և շաքար պարունակող արտադրանքի համար։ Ի տարբերություն առանց թթխմորի թխման եղանակի, որը նախատեսում է միափուլ հունցում, թթխմորային եղանակը առավել տևական է, որը նախատեսում է մի շարք գործողություններ և արտադրական ծավալներով հացաթխման համար պահանջում է լրացուցիչ սարքավորումներ (տաշտեր, ամանեղեն պահպանման համար), ի հաշիվ երկփուլային աշխատանքի և թթխմորի նախնական պնդության՝ ապահովում է խմորի բարձր պլաստիկ հատկություն և ալյուրի բաղադրամասերի առավել խոր հիդրոլիզում։

Ավանդական թթխմորները դրանք թանձր, համարյա 40 տոկոս խոնավությամբ, (անհրաժեշտ ջրի ընդհանուր ծավալի 2/3-ը) նախատեսված ընդհանուր անհրաժեշտ ծավալի ալյուրի մի մասն է, անհրաժեշտ խմորիչների ամբողջ ծավալը։ Թանձր թթխմորի խմորումը տևում է 3-4½ ժամ, սկզբնական ջերմաստիճանը 28-32&nbsp;°C, հասունացումը որոշվում է այնպիսի բնութագրիչների ամբողջությամբ, ինչպիսիք են թթվայնությունը, ծավալի մեծացումը, հաշվի է առնվում նաև օրգանալեպտիկ հատկությունը, մասնավորապես պատրաստի թանձր թթխմորիը պետք է հստակ ալկոհոլի հոտ ունենա։ Հասունացած թանձր թթխմորի մեջ լցվում է բաղադրատոմսով նախատեսված այլ բաղադրամասեր՝ ալյուրի մնացած մասը, լրացուցիչ ջուր, աղային լուծույթ, ամոքանք, խառնում են խմորի հետ, որը թխելուց առաջ հանգստանում է ևս 1—1¾ ժամ: Այսպես կոչված մեծ խիտ թթխմորները ենթադրում են ամբողջ ալյուրի մինչև 70 % օգտագործում, դրանց օգտագործմամբ խմորման պրոցեսը տևում է 20-30 րոպե:

Ջրիկ թթխմորը դա 65-72 % խոնավությամբ թթխմոր է, որը պատրաստվում է ալյուրի ընդհանուր քանակության 25-35 %-ից, ջրիկանման եղանակը ենթադրում է աղային լուծույթի փուլային ներմուծում։ Մեծ ջրիկ թթխմորը պատրաստվում է անհրաժեշտ ջրի ընդհանուր քանակությունից  (բացի այն ջրից, որը լցվում է հունցման պրոցեսի ընթացքում՝ լուծույթների մեջ)։

## Ծանոթագրություններ

## Արտաքին հղումներ
* 
* 
## __LEAD_SECTION__
**Թթխմորը** կամ **թթխմորով հացը** հաց է, որը պատրաստվում է խմորի խմորումից օգտագործելով վայրի lactobacilli  և խմորիչ ։ Ֆերմենտացիայի արդյունքում կաթնաթթուն հաղորդում է թթու` համ և բարելավում պահպանողական հատկությունները։

Կատեգորիա:Խմոր
Կատեգորիա:Ուտեստների պատրաստման տեխնոլոգիա